Diari Oficial de la Generalitat Valenciana


Sumari del DOGV 7689, del 31-12-2015 (2015/10324)

Convocatoria de tres becas para la formación archivística en les Corts.
-----------------------------------------------------------------------

### Dades del document

Número de DOGV
:   7689

Data del DOGV
:   31-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10731


Data del document
:   28-12-2015

Organisme emissor
:   Corts Valencianes

Tipus de document
:   Anunci

Descriptors 

:   * ajuda pública

Convocatoria de tres becas para la formación archivística en les Corts. [2015/10821]  
De conformitat amb el que hi ha disposat en l'article 34 paràgraf 1, primer del Reglament de la cambra, la Mesa de les Corts en la reunió del dia 28 de desembre de 2015, ha resolt convocar tres beques de formació arxivística, relacionada amb l'activitat parlamentària i administrativa i els fons documentals d'aquesta institució, d'acord amb les següents bases:  
  
Primera. Objecte  
Les Corts convoquen tres beques de formació arxivística, relacionada amb l'activitat parlamentària i administrativa i els fons documentals d'aquesta institució.  
  
Segona. Condicions  
1. Cadascuna de les beques tindrà una duració de dotze mesos. La quantia total serà de 12.000 euros que es percebran a la finalització del mes a raó de 1.000 euros, prèvia certificació del lletrat major. Estaran subjectes a les retencions que procedesca.  
2. Les Corts incorporaran al règim general de la Seguretat Social les persones participants en el programa de formació esmentat, de conformitat amb el que disposa el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
3. Les Corts contractaran una assegurança d'accidents per a cadascun dels becaris i les becàries pel temps de duració de la beca, en el cas que no tingueren cobertes aquestes contingències.  
4. En el supòsit de part, la becària tindrà dret a un descans de disset setmanes ininterrompudes, ampliables en cas de part múltiple en dues setmanes més per cada fill o filla a partir del segon. Així mateix, aquest descans s'ampliarà en dues setmanes en el cas de naixement, adopció o acolliment d'un fill o filla amb discapacitat. El període de descans es distribuirà a opció de la interessada, sempre que sis setmanes siguen immediatament posteriors al part. L'aplicació d'aquest descans no modificarà el període de duració de la beca, la qual finalitzarà en la data establida inicialment.  
5. Les beques seran indivisibles. Seran incompatibles amb qualsevol altra concedida per al mateix període o amb qualsevol classe de treball remunerat.  
6. Les beques podran ser prorrogades, si fóra convenient per al programa de formació i prèvia acceptació de la persona interessada, amb un informe previ de la tutora de les beques, per un màxim de dotze mesos, d'acord amb les disponibilitats pressupostàries.  
7. No podran participar en la convocatòria els qui ja hagen gaudit d'aquestes beques amb anterioritat almenys durant un semestre.  
8. La concessió i el gaudi de la beca no suposarà vinculació laboral o funcionarial entre el becari o la becària i la cambra. No és aplicable a aquestes beques l'Estatut del personal investigador en formació.  
  
Tercera. Sol·licitants  
1. Podran optar a l'obtenció d'aquestes beques les persones que reunesquen els requisits següents:  
a) Tenir nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de persones.  
Els aspirants que no tinguen nacionalitat espanyola hauran d'acreditar coneixements suficients de les llengües oficials de la Comunitat Valenciana, aspecte que es podrà verificar en el procés de selecció.  
b) Estar en possessió d'alguna d'aquestes titulacions:  
- Llicenciatura en Documentació  
- Titulació superior amb cursos que acrediten preparació teoricopràctica en matèria arxivística. La preparació teoricopràctica mínima que haurà d'acreditar-se serà haver cursat estudis relatius a la matèria indicada durant dues-centes hores lectives.  
- Grau en Informació i Documentació  
- Diplomatura en Biblioteconomia i Documentació  
Els aspirants hauran d'estar en possessió de la llicenciatura, del grau o de la diplomatura referenciades quan acabe el termini de presentació de la sol·licitud.  
  
2. Es valoraran com a mèrits:  
a) Expedient acadèmic, fins a 4 punts.  
De conformitat amb la nota mitjana global de l'expedient acadèmic obtinguda d'acord amb l'escala numèrica de 0-4 de l'annex I del Reial Decret 1497/1987 o el seu equivalent a una nota mitjana global basada en l'escala numèrica de 0-10 del Reial Decret 1125/2003.  
b) Cursos sobre la matèria objecte de la convocatòria, impartits per institucions públiques i entitats oficialment homologades per a impartir cursos, fins a 6 punts:  
b.1. Cursos postgrau universitari. Títols propis universitaris o formació equivalent de més de 200 hores lectives, fins a 2 punts  
b.2. Altres cursos, fins a 4 punts  
  
de 25 a 50 hores lectives acumulades 0,50 punts  
de 51 a 75 hores lectives acumulades 0,75 punts  
de 76 a 100 hores lectives acumulades 1,00 punts  
de 101 a 125 hores lectives acumulades 1,25 punts  
de 126 a 150 hores lectives acumulades 1,50 punts  
de 151 a 175 hores lectives acumulades 1,75 punts  
de 176 a 200 hores lectives acumulades 2,00 punts  
de 201 a 225 hores lectives acumulades 2,25 punts  
de 226 a 250 hores lectives acumulades 2,50 punts  
de 251 a 275 hores lectives acumulades 2,75 punts  
de 276 a 300 hores lectives acumulades 3,00 punts  
de 301 a 325 hores lectives acumulades 3,25 punts  
de 326 a 350 hores lectives acumulades 3,50 punts  
de 351 a 375 hores lectives acumulades 3,75 punts  
de 376 a 400 hores lectives acumulades 4,00 punts  
  
c) Coneixement del valencià acreditat documentalment, fins a 2 punts  
Nivell superior: 2,00 punts  
Nivell mitjà: 1,50 punts  
Nivell elemental: 1,00 punts  
Nivell oral: 0,50 punts  
D'acord amb el que disposa l'Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedeix la Junta Qualificadora de Coneixements de Valencià i s'homologuen i es convaliden altres títols i certificats.  
d) Coneixement d'altres idiomes de la UE, fins a 2 punts. Es valoraran tots aquells acreditats documentalment, de conformitat amb els sis nivells segons es defineixen en el Marc comú europeu de referència per a les llengües, en aplicació del Reial Decret 1629/2006, de 29 de desembre, i decrets del Consell 155/2007, de 21 de setembre; 119/2008, de 5 de setembre, com també el Decret 61/2013, de 17 de maig, modificat per l'Ordre 93/2013, d'11 de novembre, aplicant la llista de valors següent:  
  
Nivell A1: 0,10 punts  
Nivell A2: 0,20 punts  
Nivell B1: 0,40 punts  
Nivell B2: 0,60 punts  
Nivell C1: 0,80 punts  
Nivell C2: 1,00 punts  
  
e) Coneixements d'informàtica, fins a 2 punts  
  
de 30 a 50 hores lectives acumulades 0,50 punts  
de 51 a 100 hores lectives acumulades 1,00 punts  
de 101 a 200 hores lectives acumulades 2,00 punts  
  
Certificats i títols expedits per centres oficials.  
  
f) Altres mèrits:  
f.1. Títols acadèmics  
- Títol doctor: 2 punts  
- Títol de màster universitari: 1,50 punts  
- Títol universitari superior o equivalent: 1 punt  
- Títol universitari mitjà o equivalent: 0,50 punts  
- Diploma d'Estudis Avançats o Suficiència Investigadora: 0,50 punts  
f.2. Publicacions relacionades amb la matèria objecte de la convocatòria, fins a 1 punt  
f.3. Docència relacionada amb la matèria objecte de la convocatòria, fins a 1 punt  
de 15 a 25 hores lectives acumulades 0,25 punts  
de 26 a 50 hores lectives acumulades 0,50 punts  
de 51 a 75 hores lectives acumulades 0,75 punts  
de 76 a 100 hores lectives acumulades 1,00 punts  
  
3. Les persones sol·licitants al·legaran detalladament títols i notes segons l'imprès annex. La justificació dels mèrits arreplegats en l'anterior barem es realitzarà per qualsevol mitjà de prova admesa en dret i en particular:  
a) Per a títols acadèmics, original o fotocòpia compulsada  
b) Per als idiomes, títols i certificacions (originals o fotocòpia compulsada) del corresponent centre docent, sense perjudici que els aspirants puguen ser sotmesos a les proves que la comissió estime pertinents.  
c) Per a la resta de cursos, únicament certificats oficials (original o fotocòpia compulsada)  
d) Per a les publicacions, una còpia  
No es tindrà en compte cap mèrit al·legat que no estiga degudament justificat documentalment.  
  
Quarta. Sol·licituds  
1. Les persones sol·licitants de les beques hauran de presentar una instància dirigida al president de les Corts en el Registre General de les Corts, c/ Llibertat, s/n, de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, segons el model annex, acompanyada d'una fotocòpia compulsada del document nacional d'identitat o document d'identificació d'estrangeria.  
En el cas de no tenir la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats als quals, en virtut de tractats celebrats per la Unió Europea i ratificats per Espanya, s'aplique la lliure circulació de persones.  
2. Acompanyarà també a la sol·licitud la relació de mèrits, segons model annex a aquestes bases, fotocòpia de l'expedient i de la documentació que acredite de manera fefaent les condicions a què es refereix la base anterior. Aquesta documentació haurà de presentar-se organitzada segons l'esquema d'epígrafs de la relació de mèrits del sol·licitant (annex).  
L'annex amb el model de sol·licitud i la relació de mèrits estarà disponible en l'adreça web www.cortsvalencianes.es.  
3. El termini de presentació de sol·licituds serà de quinze dies hàbils, computables des de la publicació d'aquestes bases en el DOCV i en el BOC.  
  
Cinquena. Procediment de selecció  
1. La Comissió de selecció estarà constituïda per:  
- Emilio Argüeso Torres, secretari primer  
- Marc Pallarés Piquer, secretari segon  
- Ana Valcárcel Gómez, directora de l'Àrea Administrativa Parlamentària  
- M.ª José Cubells Puertes, arxivera-bibliotecària-documentalista, adscrita al Departament d'Arxiu  
- Asunción Cabedo Llorens, cap de secció del Departament de Gestió de Personal, que actuarà com a secretària amb veu i vot  
2. Abans dels vint dies següents a la finalització del termini de presentació de sol·licituds, la comissió es reunirà per a examinar-les i posteriorment elevar la proposta d'adjudicació a la Mesa de les Corts.  
3. La convocatòria de les beques podrà declarar-se deserta.  
4. La selecció constarà de dues fases: es durà a terme una primera fase, de revisió i baremació per part de la comissió dels mèrits al·legats de conformitat amb la base tercera. S'entendrà que han superat aquesta fase aquells aspirants que obtinguen una qualificació igual o superior a 7 punts.  
Aquests aspirants podran ser convocats a una segona fase per a la realització d'una entrevista i de les proves que es consideren pertinents per a determinar el nivell de coneixements, experiència teoricopràctica o idoneïtat dels candidats. La segona fase es puntuarà fins a un màxim de 5 punts.  
5. Resultaran adjudicatàries de les beques les tres persones aspirants que obtinguen major puntuació, una vegada realitzada la suma aritmètica de les dues puntuacions esmentades. En cas d'empat, l'ordre s'establirà successivament atesa la major puntuació obtinguda en l'expedient acadèmic i, si persisteix, la major puntuació obtinguda en els cursos sobre la matèria objecte de la convocatòria.  
6. Es constituirà una borsa de reserva amb els aspirants a les beques que, tot i haver superat la selecció, no en resulten adjudicataris. La provisió de les beques vacants que puguen produir-se per renúncia de la persona adjudicatària o suspensió o revocació de la Mesa de les Corts es realitzarà per mitjà d'aquesta borsa de reserva de forma automàtica per resolució de la Presidència de les Corts. La borsa de reserva es mantindrà fins a la finalització de les beques.  
7. Les persones aspirants que no resulten adjudicatàries ni figuren en el llistat de suplents disposaran d'un termini de sis mesos, comptadors des de l'endemà de la publicació de l'acord de la Mesa de les Corts, per a retirar la documentació que han presentat a la convocatòria. Transcorregut aquest termini, es procedirà a eliminar-la.  
  
Sisena. Obligacions del becari o la becària  
1. El becari o la becària, una vegada accepte la beca, adquireix els compromisos següents:  
a) Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.  
b) Presentar declaració jurada de no tenir cap compromís o obligació, com ara una altra beca, contracte laboral o un altre de naturalesa anàloga.  
c) Complir les bases de la convocatòria i la resta de normes que siguen aplicables com a conseqüència de la beca.  
2. Començar el gaudi de la beca el dia que s'assenyale.  
3. El becari o la becària durà a terme les activitats de formació teoricopràctica segons la programació que establesca l'arxiver o l'arxivera de les Corts com a tutor o tutora seu, en les condicions de lloc i temps que se li indiquen.  
4. Els estudis i els treballs realitzats quedaran en propietat de les Corts i no podran ser utilitzats pels autors o autores sense l'autorització corresponent.  
5. Així mateix, els becaris hauran d'observar absoluta discreció sobre els documents o informacions que puguen conèixer en la institució i que no s'hagen fet públics sota cap forma. La indisponibilitat de la documentació o informació a què tingueren accés subsistirà una vegada finalitzada la beca.  
6. Les Corts es reserven el dret de suspendre o, si escau, revocar el gaudi de la beca, en el cas que el becari o becària no realitze els treballs per a la formació pràctica en condicions satisfactòries, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en aquesta convocatòria.  
7. L'incompliment per la persona becària de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.  
  
Sèptima. Justificació del compliment de la finalitat de la beca  
1. El lletrat major de les Corts, al final del termini fixat per a l'acabament de l'acció formativa o, en cas de renúncia, en el moment de presentar-la, expedirà el certificat corresponent, a la vista dels documents següents:  
a) Informe elaborat per l'arxivera de les Corts, com a tutora de la beca, en el qual expressament es faça constar que s'ha complert el programa inicialment projectat i que s'han assolit els objectius prevists.  
b) Memòria detallada de les activitats realitzades, subscrita pel becari, en la qual s'especificarà el programa desenvolupat i els objectius assolits.  
  
Contra aquest acord, que no esgota la via administrativa, les persones interessades podran interposar recurs ordinari davant de la Mesa de les Corts, en el termini d'un mes a partir de l'endemà a la publicació d'aquest acord en el Butlletí Oficial de les Corts i en el Diari Oficial de la Comunitat Valenciana, de conformitat amb el que estableix l'article 114 i següents de la Llei de règim jurídic de les administracions públiques i del procediment administratiu comú.  
  
Palau de les Corts  
  
València, 28 de desembre de 2015.- El president: Enric Morera i Català. El secretari primer: Emilio Argüeso Torres.  
  
  
  
ANNEX  
Sol·licitud de participació  
  
Convocatòria de tres beques per a la formació arxivística en les Corts  
(Acord de Mesa de 28.12.2015)  
  
DADES PERSONALS DEL SOL·LICITANT:  
  
Cognoms: Nom:  
Data de naixement: Nacionalitat:  
DNI/NIE: Telèfon fix:  
  
Telèfon mòbil:  
  
Correu electrònic:  
Adreça:  
Codi postal: Municipi: Província:  
  
  
  
DOCUMENTS QUE S'HI ADJUNTEN:  
  
 DNI/NIE Certificació de l'expedient acadèmic  
  
  
 Relació de mèrits Certificats dels mèrits al·legats  
  
  
  
RELACIÓ DE MÈRITS DEL SOL·LICITANT:  
  
1. Llicenciatura/grau en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Universitat d'\_\_\_\_\_\_\_\_\_\_\_\_\_\_\_\_\_\_\_\_\_ Any \_\_\_\_\_\_\_\_\_\_\_\_\_\_\_\_  
Nota mitjana ponderada numèrica \_\_\_\_\_\_\_\_\_\_\_\_\_\_  
  
2. Diplomatura en Biblioteconomia i Documentació \_\_\_\_\_\_\_\_\_\_\_\_\_\_\_\_\_\_\_  
Universitat d'\_\_\_\_\_\_\_\_\_\_\_\_\_\_\_\_\_\_\_\_\_\_Any \_\_\_\_\_\_\_\_\_\_\_\_\_\_\_\_  
Nota mitjana ponderada numèrica \_\_\_\_\_\_\_\_\_\_\_\_\_\_  
  
  
  
3. Cursos en matèria arxivística (s'indicaran en aquest apartat només aquells estudis efectuats fora dels corresponents a la diplomatura, la llicenciatura o el grau):  
  
Descripció del curs Nombre hores  
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
d) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
e) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
f) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
g)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
h)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
  
  
  
4. Coneixement del valencià (anoteu el nivell màxim de certificats de la Junta Qualificadora de Coneixements del Valencià: oral, elemental, mitjà o superior): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
  
5. Coneixement d'altres idiomes de la UE, d'acord amb els sis nivells segons es defineixen en el Marc comú de referència per a les llengües:  
  
Idioma Nivell màxim aprovat  
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
  
  
  
6. Coneixements d'informàtica:  
  
Curs Nombre hores  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
  
  
  
7. Altres mèrits:  
a) Títols acadèmics  
Títol doctor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Títol de màster universitari \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Una altra llicenciatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Una altra diplomatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Diploma d'Estudis Avançats o Suficiència Investigadora  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
  
b) Publicacions relacionades amb la matèria objecte de la convocatòria  
  
Títol Nombre pàg.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
  
  
  
c) Docència relacionada amb la matèria objecte de la convocatòria  
  
Curs impartit Nombre hores  
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
  
  
  
La persona sotasignada declara que totes les dades ressenyades són correctes i s'han acreditat documentalment.  
  
\_\_\_\_\_\_\_\_\_\_\_\_\_\_\_, \_\_\_\_de \_\_\_\_\_\_\_\_\_\_\_\_de 2015  
  
Signatura de la persona sol·licitant  
  
MOLT EXCEL·LENT SENYOR PRESIDENT DE LES CORTS